Heilsugæsla í Norðlingaskóla heyrir undir Heilsugæsluna Árbæ og Guðrún Björk Gunnarsdóttir sinnir skólaheilsugæslu í Norðlingaskóla . Heilsuvernd skólabarna er framhald af ung - og smábarnavernd sem börn og fjölskyldur þeirra hafa flest fengið hjá heilsugæslunni frá fæðingu . Markmið heilsuverndar skólabarna er að efla heilbrigði nemenda og stuðla að vellíðan þeirra . Starfsemi hennar er samkvæmt lögum , reglugerðum og tilmælum Embættis landlæknis . Í henni felast skimanir , viðtöl um lífsstíl og líðan , bólusetningar og heilbrigðisfræðsla , ásamt ráðgjöf til nemenda , fjölskyldna þeirra og starfsfólks skólans . Vinnuaðstaða skólahjúkrunarfræðinga er í skólanum þó heilsugæslan sé vinnuveitandi þeirra . HEILBRIGÐISFRÆÐSLA Hluti af starfi skólahjúkrunarfræðinga er að vinna að heilsueflingu og forvörnum í skólunum . Þetta krefst góðs samstarfs við kennara eins og allt annað í starfi heilsugæslunnar í skólunum . Skólahjúkrunarfræðingar eru ekki kennarar en þeir hafa sérfræðiþekkingu á sínu sviði og fræðsluefni sem sérstaklega er hannað fyrir heilbrigðisstarfsfólk til forvarnarfræðslu í grunnskólum . Þessi fræðsla er að hluta til einstaklingsfræðsla sem fram fer inni hjá hjúkrunarfræðingi , oftast í tengslum við skoðanir , fræðsla í litlum hópum eða fræðsla til stærri hópa eins og bekkjar eða námshóps . Alltaf er um að ræða ákveðið fræðsluefni fyrir ákveðinn aldur . Þegar um er að ræða fræðslu til heilla námshópa er mikilvægt að kennari sé til staðar en hjúkrunarfræðingur kemur inn sem gestur í kennslustundina . SKOÐANIR Reglubundnar skoðanir og skimanir eru framkvæmdar þegar börnin eru 6 , 9 , 12 og 15 ára . Við það tækifæri tekur hjúkrunarfræðingur viðtal við börnin um lífsstíl og líðan . Eftirfarandi skimanir eru framkvæmdar : 7. bekkur : Hæð , þyngd , sjónskerpupróf og litaskynspróf 9. bekkur : Hæð , þyngd og sjónskerpupróf BÓLUSETNINGAR Markmið bólusetninga er að koma í veg fyrir alvarlega smitsjúkdóma . Sjúkdómar sem áður voru algengir og voru lífshættulegir ungum börnum hafa með tilkomu bólusetninga nánast horfið . Alþjóða heilbrigðismálastofnunin fullyrðir að engar læknisfræðilegar aðgerðir séu mönnum eins hagkvæmar og bólusetningar . Bólusetningar eru samkvæmt tilmælum landlæknis um bólusetningar barna . 12 ára ( 7. bekkur ) : Bólusett gegn rauðum hundum , hettusótt og mislingum allt í einni sprautu . Stúlkur bólusettar gegn HPV ( Human Papiloma Virus ) til að minnka líkur á legháls-krabbameini . Tvær sprautur með 6 mánaða millibili . Bólusetningarnar valda alltaf titringi í skólanum þegar þær eru framkvæmdar en með góðu samstarfi allra gengur þetta alltaf upp að lokum . SKIPULAG FRÆÐSLUNNAR Skólar eru mismunandi og aðstæður í skólum breytilegar frá ári til árs . Í sumum skólum er samkennsla árganga og aðrir skólar eru mjög fámennir . Því er mikilvægt að sveigjanleiki sé til staðar þegar heilbrigðisfræðslan er skipulögð . Hér er listi yfir það forvarnarefni sem hjúkrunarfræðingur kynnir . 1. bekkur : Líkaminn minn 2. bekkur : Tilfinningar 3. bekkur : Verkefnabók 6H 4. bekkur : Kvíðafræðsla 5. bekkur : Hamingja / Samskipti 6. bekkur : Endurlífgun , Kynþroskinn 7. bekkur : Er engin fræðsla 8. bekkur : Hugrekki 9. bekkur : Kynheilbrigði 10. bekkur : Endurlífgun . Geðsjúkdómar . Ábyrgð á eigin heilsu . Fræðslan fer að mestu leyti fram eftir áramót en á haustönn er verið er að skima stóra árganga ásamt því að taka nemendur í lífsstílsviðtöl . Hægt er að lesa nánar um starfsemi heilsuverndar skólabarna hjá Heilsugæslunni .